ในเดือน พ.ย. 2564 ธนาคารทิสโก้ได้เลือก “ประเทศจีน” เข้ามาใหม่ในธีมกองทุน Value Play เนื่องจากอะไ
ในเดือน พ.ย. 2564 ธนาคารทิสโก้ได้เลือก “ประเทศจีน” เข้ามาใหม่ในธีมกองทุน Value Play เนื่องจากมองว่า เป็นประเทศที่ราคาหุ้นยังค่อนข้างถูก และมีศักยภาพการเติบโต เห็นได้จากอัตราส่วนระหว่างราคาหลักทรัพย์ต่อกำไรสุทธิคาดการณ์ต่อหุ้นใน 12 เดือนข้างหน้า (12M Forward P/E Ratio) ของจีน ซึ่งยังอยู่ในระดับต่ำ เมื่อเทียบกับหลายประเทศในเอเชีย รวมถึงสหรัฐฯ (ข้อมูล ณ 30 กันยายน 2564)

ส่วนประเด็นลบ จากทางการจีนที่ออกกฎเกณฑ์กำกับดูแลบริษัทอย่างเข้มงวด ทั้งบริษัทกวดวิชา บริษัทด้านเทคโนโลยีขนาดใหญ่ บริษัทเกม แม้จะกดดันตลาดให้ปรับตัวลดลง แต่ตลาดหุ้นก็ดูจะตอบรับต่อประเด็นการเพิ่มกฎระเบียบไปค่อนข้างมากแล้ว ทำให้การออกกฎระเบียบเพิ่มเติมอาจกลับกลายเป็นข่าวดีที่จะสร้างความชัดเจนให้กับตลาดในระยะข้างหน้า ขณะที่ในฟากของธุรกิจภาคอสังหาฯ ที่หลายคนกังวลว่า จะอ่อนแอลงจากวิกฤต Evergrande นั้น นาย Yi Gang และนาย Zou Lan ระบุว่าสามารถควบคุมได้แล้ว โดยนาย Zou ระบุว่ารัฐบาลจะปกป้องผู้บริโภคทุกรายและให้การสนับสนุนทางการเงินสำหรับการเริ่มก่อสร้างใหม่ และยังระบุว่าธุรกิจอสังหาริมทรัพย์ส่วนใหญ่มีการดำเนินงานที่มั่นคงและมีตัวชี้วัดทางการเงินที่ดีด้วย3

นอกจากนี้ธนาคารทิสโก้ มองว่า ยุโรป ญี่ปุ่น เป็นประเทศที่ยังคงแนะนำให้ลงทุนต่อเนื่องจากเดือน ต.ค. 2564 เนื่องจากมีความโดดเด่นด้านราคาที่ “ถูกกว่าตลาดหุ้นสหรัฐฯ เห็นได้จาก Forward P/E ของตลาดหุ้นยุโรป (STOXX600) และตลาดหุ้นญี่ปุ่น (Nikkei225) เทรดที่ Discount กับตลาดหุ้นสหรัฐฯ (S&P500) รวมถึงตลาดหุ้นยุโรป (STOXX600) และตลาดหุ้นญี่ปุ่น (Nikkei225) มีประมาณการอัตราการเติบโตของกำไร (Earnings growth forcast) สูงกว่าเมื่อเทียบกับตลาดหุ้นสหรัฐฯ (S&P500) อีกด้วย หรือสรุปก็คือ ราคาไม่แพง และกำไรมีแนวโน้มเติบโตดีนั่นเอง
ข่าวเศรษฐกิจและการเงิน